Урыстәылатәи Аҳауаҿагыларатә мчқәа украинатәи аҳаирплан Су-25 ДЖәР аҿы икарыжьит
15:47 01.06.2022 (ирҿыцуп: 12:44 06.06.2022)
© Sputnik / РИА НовостиРабота российских средств ПВО на Харьковском направлении
© Sputnik / РИА Новости/
Украина урыстәылатәи ар ржәылара шцац ицоит, иҭархоуп аибашьыга техника, аинфраструктура.
АҞӘА, рашәара 1 - Sputnik. Урыстәылатәи Аҳауаҿагыларатә мчқәа (ПВО) украинатәи аҳаирплан Су-25 ДЖәР аҳауатә ҵакыраҿ еихсны икарыжьит ҳәа аанацҳауеит Урыстәыла Атәылахьчара аминистрра.
"Урыстәылатәи аҳауаҽацәыхьчаратә хархәагақәа Украина арбџьармчқәа рҳаирплан Су-25 карыжьит Донецктәи аобласт, Сергеевка аҿы, Харьков иахьаҵанакуа – авертолиот Ми-8", - аҳәоит адырраҭараҿы.
Аԥырҩы дызҭам ахархәагақәа быжьба кажьуп, иаанкылоуп ареактивтә система "Смерч" аракетақәа ҩба.
Ракетала иҭархоуп анапхгараҭаратә ҭыԥқәа 5, ари атехникеи ргыларҭақәа 29.
Аоператив-тактикатә, аибашьыгатә авиациа, аԥырҩы дызҭам ахархәагақәа рыла ари атехникеи ргыларҭақәа 61 ааха рыҭоуп, иҭархоуп 140-ҩык амилаҭеилыхцәа, атанкқәеи аршьаҟауаа рмашьынақәеи 9, ареактивтә системақәа БМ-21 "Град" рартиллериа, артиллериатә шьақәгылақәеи аминаршәгақәеи 6, азенит-ракетатә комплекс "ОСА-АКМ".
Аракетатә ари артиллериеи иҭадырхеит 128 напхгараҭаратә ҭыԥ, 169 артиллериатәи аминаршәгатәи позициақәа, 623 ари атехникеи ргыларҭа ҭыԥ.
Иҭархоуп 200-ҩык амилаҭеилыхцәа, 24 ак арратә техника 155-мм иҟоу агаубицақәа М777 назлоу, 203-мм иҟоу 2С7 "Пион", ареактивтә система "Град" амашьына БМ-21, аџьаԥҳанышьҭаҵарҭақәа 2.
Украина арратә операциа иалагеит жәабран 24 азы. Хықәкыс иамоуп аӷа иабџьархыхра. Уи азы иҭадырхоит аибашьыга техника, арратә инфраструктура.